Gwjezdne wojny
Gwjezdne wojny (ang.: Star Wars) to je titel seryje filmůw science fiction/fantasy kero režyserowou George Lucas, a tyž roztůmajtych kůmiksůw, kśůnžek, špili kůmputrowych atp., zwjůnzanych ze ůńiwersům tyj epopeje filmowyj. Zasadńičo a pjerwotńy je to mjano dwůch trylůgiji filmowych, kere cuzamyn skuodajům śe s 6 filmůw:
- Gwjezdne wojny: tajla IV - Nowo nadźeja
- Gwjezdne wojny: tajla V - Imperjům kůntratakuje
- Gwjezdne wojny: tajla VI - Powrůt Jedi
- Gwjezdne wojny: tajla I - Mročne widmo
- Gwjezdne wojny: tajla II - Angrif klonůw
- Gwjezdne wojny: tajla III - Zymsta Sithůw
Plac a čos akcyje Gwjezdnych wojen je uokreślůny we napisach kere sům pokozywane na počůnku filmu: Downo, downo tymu, we pewnyj galaktyce fest daleko. Je to historyjo starćo dwůch śyu: Republiki a Imperjům, we keryj istotny udźou majům rycyře Jedi. We ůńiwersum Gwjezdnych wojyn je wyznowano bez ńykerych bohatyrůw a wšyjstkich rycyřy Jedi fikcyjno religijo Jedi, podug religijoznostwa uodmjana pantejizmu abo panentejizmu - wjara w Moc kero sprowjo a spajo do kupy Wšechśwjot.
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn